מרדכי שפירא (זמר)

מֹּרְדְכַי שַפִּירַא (באנגלית: Mordechai Shapiro; נולד ב-9 בדצמבר 1989, י"א בכסלו ה'תש"נ) הוא זמר חרדי אמריקאי המבצע מוזיקה חסידית בסוגת פופ, סגנון המכונה "פופ חסידי". 

סרטוני הקליפים של שיריו הופכים לוויראליים ברשת וזוכים למיליוני צפיות בערוץ היוטיוב שלו.<ref></ref> שפירא נחשב לאחד הזמרים החרדים המצליחים באתר יוטיוב.

==ביוגרפיה==
נולד וגדל במונסי, לאימו אנאל שהייתה בעלת רקע של זמרת אופרה, ואביו אלטיו שהיה חזן ונהג אוטובוס. שם החל את דרכו המוזיקלית, במשפחה מוזיקלית של חמישה אחים (אבי, ג'וש, אהרון, דוד ומרדכי. ) ושתי אחיות. ( שרה ונעמי) כילד שימש כסולן במקהלת פרחי מיאמי. בגיל 13, במופע לרגל 25 שנים להקמת המקהלה, הופיע לצד הזמר הידוע יעקב שוואקי, והם ביצעו יחד את הלהיט "רחם".

בגיל 14 עזב שפירא את המקהלה, והחל ללמוד בישיבה תיכונית מעורבת. אחרי התיכון הגיע לשנת ישיבה בישראל, ולמד בישיבה הציונית־דתית נתיב אריה בעיר העתיקה בירושלים ובישיבת "נר ישראל". בסוף השנה השנייה חזר לארצות הברית והתחתן עם רחל, חברתו מהתיכון. שנה לאחר נישואיו עבר להתגורר מספר שנים בישראל, שם החל בקריירה מוזיקלית, שתפסה תאוצה עם חזרתו לארצות הברית לאחר כ-3 שנים.

== קריירה מוזיקלית ==
שפירא בהופעה באמפי פארק בית שמש, חוה"מ סוכות תשפ"ג
ב-13 באפריל 2016 הוציא את הסינגל-קליפ "כל הדרך", שצבר 4.3 מיליון צפיות באתר יוטיוב.

ב-14 במרץ 2016 השיק את אלבום הבכורה שלו - כל הדרך בסגנון ניו אייג', בהפקתם של שרולי מאייער ואברהם זאמיסט.

ב-18 באוגוסט 2016 הוציא את הסינגל-קליפ "שכר מצווה", שצבר 5.3 מיליון צפיות באתר יוטיוב.

ב-18 באוגוסט 2017 הוציא את הלהיט "מחר", שצבר 7.2 מיליון צפיות באתר יוטיוב.

ב-26 בספטמבר 2017 השיק את אלבומו השני - מחר בסגנון פופ, בהפקתו של איצי וולדנר.

ב-11 ביוני 2019 הוציא את הלהיט "הכל משמים", שצבר 12 מיליון צפיות באתר יוטיוב.<ref></ref>

ב-12 ביוני 2019 השיק את אלבומו השלישי הכל משמים בהפקתם של הצמד אלי קליין ואיצי ברי. התמלילנית מרים ישראלי השתתפה באלבום ככותבת.

ב-29 בספטמבר 2020 הוציא את הסינגל-קליפ "אין עוד מלבדו", שצבר 4.4 מיליון צפיות באתר יוטיוב.<ref></ref> השיר זכה במקום השישי (מתוך 30) בקטגוריית "שיר השנה" במצעד המוזיקה השנתי של "קול חי מיוזיק".

ביוני 2021 השיקו הוא ומקהלת "פרייליך" את אלבום החתונה SING IT (בעברית: תשיר את זה) הכולל 57 קלאסיקות יהודיות.

ב-24 באוקטובר 2021 הוציא את הסינגל-קליפ "אבא"<ref></ref>, שצבר 3 מיליון צפיות באתר יוטיוב.<ref></ref>

במאי 2022 הוציא שפירא את אלבומו הרביעי - אחת, וכן קליפים לשיר הנושא ולסינגל "אשירה", שצבר 1.8 מיליון צפיות באתר יוטיוב.<ref></ref> במצעד המוזיקה השנתי של האתר "כיכר השבת" לסיכום שנת תשפ"ב במוזיקה היהודית, זכה האלבום במקום השני בקטגוריית "אלבום השנה".

באוקטובר 2022 הוציא דואט עם הזמר בני פרידמן לשיר "לחי העולמים" שהלחין המוזיקאי מאט דאב למילים מתפילת חג "שמחת תורה". בספטמבר 2023, בטור לסיכום שנת תשפ"ג במוזיקה החרדית, כינה מבקר המוזיקה נתנאל לייפר את השיר "המנצח הגדול של השנה" וכתב <ref></ref>

במרץ 2023 הוציא את הסינגל "אני יהודי", העוסק בגאווה יהודית. חודשיים לאחר מכן השיר יצא כסינגל-קליפ, שצבר 1.2 מיליון צפיות באתר יוטיוב.

בספטמבר 2023 הוציא דואט עם הזמר שמואל פרדניק לשיר "יש בי אמונה" שכתב פרדניק והלחין שפירא.<ref></ref>

באוקטובר 2023 זכה שפירא בתואר "זמר השנה" במצעד המוזיקה השנתי של רדיו קול ברמה.<ref></ref> הדואט שלו עם בני פרידמן לשיר "לחי העולמים" זכה במצעד זה ובמצעד של רדיו קול פליי בתואר "שיר השנה",<ref></ref> במצעד של קול חי מיוזיק במקום השני,<ref></ref> ובמצעד של כיכר השבת ושל אתר המחדש במקום השלישי.<ref></ref><ref></ref>

שפירא השתתף מספר פעמים בקונצרט "האסק" שמתקיים מדי שנה בארצות הברית ונחשב להופעה היוקרתית ביותר של המוזיקה החסידית בעולם.

משנת 2018 מיוצג במשרד "מעוז עבדי הפקות".

== ביקורת ==
שפירא זכה לאורך השנים לביקורות חיוביות מהעוסקים בתחום המוזיקה במגזר החרדי:

מבקר המוזיקה של האתר "כיכר השבת" נתנאל לייפר כתב על אלבומו השלישי של שפירא - "הכל משמים" 

ב-9 בספטמבר 2021 (סוף שנת תשפ"א) פרסם השדרן מנחם טוקר טור שכותרתו "סיבת הסיבות לשנה מוזיקלית גרועה" (סיבת הסיבות - סינגל מצליח של הזמר-יוצר ישי ריבו שיצא באותה שנה). מרדכי שפירא היה בין הזמרים היחידים שטוקר שיבח אותו על פועלו באותה שנה כשכתב 

נתנאל לייפר העניק ביקורת חיובית לשירו של שפירא "אבא" וכתב 

לייפר העניק שוב ביקורת חיובית על שפירא כשכתב על אלבומו הרביעי של שפירא - "אחת" 

== חיים אישיים ==
שפירא נשוי לרחל, אב לחמישה ומתגורר בנורת'־וודמיר שבלונג איילנד. אחיו הוא הזמר דוד שפירא.

== דיסקוגרפיה ==
===אלבומים===
* "כל הדרך" (2016)
* "כל הדרך: אינסטרומנטלי" (2016)
* "מחר" (2017)
* "מחר: אינסטרומנטלי" (2017)
* "הכל משמים" (2019)
* "תשירו את זה" (2021; 57 קלאסיקות יהודיות עם מקהלת פרייליך)
* "אחת" (2022)

===השתתפות באלבומים===
* Journeys 5, אייבי רוטנברג, 2022

==קישורים חיצוניים==
* 

* 
* 
* 
* 
* 

==הערות שוליים==

קטגוריה:זמרים השרים בעברית
קטגוריה:זמרים חסידיים אמריקאים
קטגוריה:זמרים חסידיים
קטגוריה:מונסי
קטגוריה:אמריקאים שנולדו ב-1990